CELEX: 32012R0135
Language: bg
Date: 2012-02-16 00:00:00
Title: Регламент (ЕС) № 135/2012 на Комисията от 16 февруари 2012 година за изменение на Регламент (ЕО) № 1013/2006 на Европейския парламент и на Съвета относно превози на отпадъци с цел включването на някои некласифицирани отпадъци в приложение IIIБ към него  текст от значение за ЕИП

17.2.2012   
            
            
               BG
            
            
               Официален вестник на Европейския съюз
            
            
               L 46/30
            
         РЕГЛАМЕНТ (ЕС) № 135/2012 НА КОМИСИЯТА
   от 16 февруари 2012 година
   за изменение на Регламент (ЕО) № 1013/2006 на Европейския парламент и на Съвета относно превози на отпадъци с цел включването на някои некласифицирани отпадъци в приложение IIIБ към него
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1013/2006 на Европейския парламент и на Съвета от 14 юни 2006 г. относно превози на отпадъци (1), и по-специално член 58, параграф 1, буква б) от него,
   като има предвид, че:
   
               (1)
            
            
               Ирландия, Люксембург, Нидерландия, Австрия и Финландия внесоха искане до Комисията да разгледа включването на някои некласифицирани отпадъци в приложение IIIБ към Регламент (ЕО) № 1013/2006.
            
         
               (2)
            
            
               Комисията получи становища от България, Чешката република, Германия, Франция, Унгария, Нидерландия, Австрия, Полша, Финландия и Швеция относно приемливостта на подадените искания, отнасящи се до включване на отпадъци в „зеления“ списък, които да бъдат добавени в приложение IIIБ към Регламент (ЕО) № 1013/2006.
            
         
               (3)
            
            
               Като взе предвид тези становища, Комисията поиска от Ирландия, Нидерландия и Финландия да внесат в секретариата на Базелската конвенция от 22 март 1989 г. за контрол на трансграничното движение на опасни отпадъци и тяхното обезвреждане (2) („Базелска конвенция“) заявки за нови вписвания в приложение IX към Базелската конвенция съгласно процедурата, залегнала в Решение VIII/15 на КС8 на Базелската конвенция относно промените в процедурата за преразглеждане и адаптиране на списъците с отпадъци в приложения VIII и IX към Базелската конвенция.
            
         
               (4)
            
            
               Финландия, Нидерландия и Ирландия внесоха в секретариата на Базелската конвенция заявки за нови вписвания в приложение IX към Базелската конвенция съответно на 14 януари 2011 г., 25 януари 2011 г. и 1 февруари 2011 г. До вземането на решение за включване на некласифицираните отпадъци в съответните приложения към Базелската конвенция или към Решение C(2001)107/final на Съвета на ОИСР за изменение на Решение C(92)39/final за контрола на трансграничното движение на отпадъци, предназначени за оползотворяване (решението на ОИСР), тези допълнения могат да се впишат временно в приложение IIIБ към Регламент (ЕО) № 1013/2006.
            
         
               (5)
            
            
               Регламент (ЕО) № 1013/2006 следва съответно да бъде изменен.
            
         
               (6)
            
            
               Мерките, предвидени в настоящия регламент, са в съответствие със становището на комитета, създаден по силата на член 39 от Директива 2008/98/ЕО на Европейския парламент и на Съвета (3),
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение IIIБ към Регламент (ЕО) № 1013/2006 се заменя с текста в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 16 февруари 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 190, 12.7.2006 г., стр. 1.
   
      (2)  ОВ L 39, 16.2.1993 г., стр. 3.
   
      (3)  ОВ L 312, 22.11.2008 г., стр. 3.
   
      ПРИЛОЖЕНИЕ
      
         
            „ПРИЛОЖЕНИЕ IIIБ
            
               ДОПЪЛНИТЕЛНИ ОТПАДЪЦИ ОТ „ЗЕЛЕНИЯ“ СПИСЪК, ОЧАКВАЩИ ВКЛЮЧВАНЕ В СЪОТВЕТНИТЕ ПРИЛОЖЕНИЯ КЪМ БАЗЕЛСКАТА КОНВЕНЦИЯ ИЛИ КЪМ РЕШЕНИЕТО НА ОИСР СЪГЛАСНО ЧЛЕН 58, ПАРАГРАФ 1, БУКВА Б)
            
            
                        1.
                     
                     
                        Независимо дали отпадъците са включени в настоящия списък или не, те може да не бъдат предмет на общите информационни изисквания, определени в член 18, ако са замърсени от други материали до степен, която:
                        
                                    а)
                                 
                                 
                                    увеличава рисковете, свързани с отпадъците, достатъчно, за да ги направи подходящи за процедурата на предварителна писмена нотификация и съгласие, като се имат предвид опасните свойства, изброени в приложение III към Директива 2008/98/ЕО на Европейския парламент и на Съвета (1); или
                                 
                              
                                    б)
                                 
                                 
                                    предотвратява оползотворяването на отпадъците по екологосъобразен начин.
                                 
                              
                  
                        2.
                     
                     
                        В настоящото приложение са включени следните отпадъци:
                        
                                    BEU01
                                 
                                 
                                    Отпадъци от самозалепващи се ламинирани етикети, съдържащи суровини, използвани за производство на материали за етикетиране, които не са включени в позиция В3020 съгласно Базелската конвенция
                                 
                              
                                    BEU02
                                 
                                 
                                    Неразделима пластмасова фракция от предварителната обработка на използвани опаковки за течности
                                 
                              
                                    BEU03
                                 
                                 
                                    Неразделима пластмасово-алуминиева фракция от предварителната обработка на използвани опаковки за течности
                                 
                              
                                    BEU04
                                 
                                 
                                    Композитни опаковки, състоящи се основно от хартия и известно количество пластмаса, които не съдържат остатъци и не са включени в позиция В3020 съгласно Базелската конвенция
                                 
                              
                                    BEU05
                                 
                                 
                                    Чисти биоразградими отпадъци от земеделие, градинарство, горско стопанство, градини, паркове и гробища
                                 
                              
                  
                        3.
                     
                     
                        Превозът на отпадъците, посочени в настоящото приложение, не засяга разпоредбите на Директива 2000/29/ЕО на Съвета (2), включително и мерките, приети съгласно член 16, параграф 3 от нея.
                     
                  
      
      
         (1)  ОВ L 312, 22.11.2008 г., стр. 3.
      
         (2)  ОВ L 169, 10.7.2000 г., стр. 1.“